Caudron C.440 Goéland

Caudron C.440 Goéland () – šešiavietis dvimotoris bendrosios paskirties, keleivinis ir mokymui skirtas lėktuvas, XX a. ketvirtame dešimtmetyje sukurtas Prancūzijoje, įmonėje „Caudron“.

1936–1948 m. buvo pagaminta 1702 vnt. šio modelio įvairių modifikacijų orlaivių, iš jų apie 800 – Vokietijos okupacijos metu; 1940–1944 m. tai buvo masiškiausiai gaminamas prancūziškos konstrukcijos lėktuvas.

 Konstrukcija ir gamyba 
Caudron C.440 – tradicinės konstrukcijos žemasparnis monoplanas su iš dalies įtraukiama (pagrindiniai ratai) važiuokle. Fiuzeliažo konstrukcija – medinė, danga – fanera, išskyrus priekinę dalį ir stogą, kurie buvo dengti skarda. Salonas buvo skirtas šešiems keleiviams, jo priekyje ir gale buvo įrengtos vietos bagažui, gale – ir tualetas. Naudoti „Renault“ gamybos šešių cilindrų vienaieliai vidaus degimo varikliai 6Q-00/01, 6Q-02/03, 6Q-08/09 arba 6Q-10/11.

Pirmas skrydis – 1935 m. kovo 5 d., modelis C.440 Nr. 1 (Reg. Nr. F-ANKV).

 Eksploatacijos istorija 
miniatiūra|Caudron C.445, Šiaurės Afrika, 1943 m.
Modelis C.440 buvo populiarus, greta įvairių privačių pirkėjų juos įsigijo Prancūzijos karo aviacija (Armée de l’Air), karinio jūrų laivyno aviacija (Aéronavale), Aéromaritime, Prancūzijos kolonijinė aviakompanija Afrikoje „Régie Air Afrique“,Air-Britain Aviation World December 2011 p.173 nacionalinė aviakompanija „Air France“, keletas orlaivių buvo eksportuoti į Jugoslaviją, kur juos naudojo vietinė aviakompanija „Aeroput“, vienas buvo parduotas į Argentiną. C.440 modifikacijų gamyba tęsėsi iki Antrojo pasaulinio karo pradžios; prasidėjus karo veiksmams nemažai C.440-ųjų buvo pritaikyti kariniams poreikiams. Po Prancūzijos kapituliacijos dalį šių orlaivių perėmė Trečiojo Reicho KOP (Luftwaffe), jam suteikusi indeksą 8-445 ir nacionalinė aviakompanija „Deutsche Luft Hansa“. Orlaivį taip pat įsigijo ir Slovakijos karinės oro pajėgos, 1942 m. užsakiusios 12 modelio C.445M orlaivių.

Paskutinėmis dienomis prieš Prancūzijos kapituliaciją du orlaiviai išskrido į Didžiąją Britaniją, kur juos vėliau naudojo britų karališkosios oro pajėgos, priskyrusios numerius AX775 ir AX776. keletą trofėjinių naudojo ir Italijos KOP.

Po karo gamyba buvo atnaujinta; buvo gaminami tiek keleiviniai, tiek kariniai transportiniai variantai, taip pat dvimotoriai mokymo lėktuvai. Reorganizuojant Prancūzijos aviacijos sektorių „Caudron“ tapo koncerno „SNCA du Nord“, o C.440 tapo „Nord Goéland“. Tokiu pavadinimu buvo pagaminti 325 orlaiviai. Po karo C.440 naudojo „Air France“, „SABENA“, „Aigle Azur“ ir „Compagnie Air Transport (CAT)“.

 Variantai 
miniatiūra|Caudron C.447, Prancūzijos Armée de l’Air medicinos pagalbos lėktuvas, 1947 m.
miniatiūra|Pilotų kabinos piešinys, žurnalas „L’Aerophile“, 1936 m. gruodis.

 C.440 – prototipas (pagaminti 3 vnt.)
 C.441 – variantas su varikliais Renault 6Q-01 ir teigiamu skersiniu V, matomu sparno gale (4 vnt.)
 C.444 – pirmas variantas su į skirtingas puses besisukančiais propeleriais. Ši ypatybė naudota visuose vėlesniuose modeliuose (17 vnt.)
 C.445 – panašus į C.444, su padidintu teigiamu skersiniu sparnų galų V (114 vnt.)
 C.445/1 – 2 vnt.
 C.445/2 – 3 vnt.
 C.445/3 – pokarinis serijinės gamybos variantas (510 vnt.)
 C.445M – karinis variantas (404 vnt.)
 C.445R – didelio skrydžio nuotolio variantas (1 vnt.)
 C.446 Super Goéland – 1 vnt.
 C.447 – medicinos pagalbos orlaivis (pagamintas 31 vnt.)
 C.448 – varikliais su kompresoriais aprūpintas variantas (7 vnt.)
 C.449 – galutinis serijinis gamybos variantas (349 vnt., įskaitant šiuos potipius)
 C.449/1
 C.449/2
 C.449/3
 C.449/4 – fotografinės žvalgybos variantas
 C.449/5

 Operatoriai 
miniatiūra|Aviakompnaijos „LAPE“ lėktuvas „Caudron C.448“ (reg. Nr. EC-AGG).


 Belgijos karinės oro pajėgos
 SABENA



 Bulgarijos karalystės karinės oro pajėgos 

 Ispanijos Respublika

 Air Pyrenees
 LAPE - Reg Nr. EC-AGF, EC-AGG, EC-AGH



 Aeroput
 Karališkosios Jugoslavijos karinės oro pajėgos - vienas lėktuvas, rekvizuotas kariuomenės poreikiams 1940 m.

  Višy Prancūzija

 Višy Prancūzijos karinės oro pajėgos



 Air Bleu
 Aéromaritime
 Aeronavale
 Aigle Azur
 Air France
 Armee de l'Air
 Chargeurs Réunis
 Compagnie Air Transport [de] (CAT)
 Règie Air Afrique

  Slovakijos valstybė

 Slovakijos karinės oro pajėgos (1939–1945)



 Deutsche Luft Hansa
 Luftwaffe

 Techniniai duomenys (C.445M) 
miniatiūra| Nord C.449-1 Goeland
Bendrosios charakteristikos
 Įgula: 2 pilotai
 Ilgis: 13,68 m
 Sparno mojis: 17,59 m
 Aukštis: 3,40 m
 Sparno plotas: 42,0 m2
 Svoris:
 tuščio: 2 292 kg
 maksimalus kilimo: 3 500 kg
 Jėgainė: du varikliai „Renault 6Q“, išvystantys po 164 kW (220 AG)

Skrydžio duomenys

 Maksimalus greitis: 300 km/h (162 mazgai)
 Skrydžio nuotolis: 1 000 km (540 jūrmylių)
 Skrydžio lubos: 7 000 m (23 000 pėdų)
 Kilimo greitis: 3,3 m/s (650 pėdų/min)

 Išnašos 

 Literatūra 






Kategorija:Caudron orlaiviai
Kategorija:Transportiniai lėktuvai (kariniai)
Kategorija:Keleiviniai lėktuvai
Kategorija:Mokomieji lėktuvai
Kategorija:Žemasparniai